ПРЕДВАРИТЕЛНА ОЦЕНКА НА ВЪЗДЕЙСТВИЕТО ПО ЧЛ. 20 ОТ ЗАКОНА ЗА НОРМАТИВНИТЕ АКТОВЕ

I. ОЦЕНКА НА ВЪЗДЕЙСТВИЕТО - ММФ „ВАРНЕНСКО ЛЯТО“
Предлаганото закръгляне на цените е извършено при съобразяване с необходимостта от въвеждане на еврото като официална парична единица, както и с необходимостта от ограничена актуализация на действащите ценови равнища. Предложените изменения целят привеждане на стойностите в съответствие с текущите икономически условия, без да се засяга съществено достъпността на културния продукт за широк кръг посетители.
Промените не водят до съществено изменение на прилагания модел на ценообразуване, като същите имат характер на техническа адаптация, съчетана с умерено прецизиране на цените. 
С оглед на изложеното, не се очаква отрицателно въздействие върху заинтересованите лица. 

Анализ за съответствие с правото на Европейския съюз
· Предложеният проект за изменение на цените е съобразен с действащото законодателство на Европейския съюз и не противоречи на принципите и нормите на европейското право.
· Изменението представлява техническа адаптация на ценови стойности във връзка с въвеждането на еврото като официална валута в Република България.


II. ОЦЕНКА НА ВЪЗДЕЙСТВИЕТО – ГХГ „БОРИС ГЕОРГИЕВ“ ВАРНА
Очакванията от настоящите допълнения и изменения на Наредба за определянето и администрирането на местните такси и цени на услуги на територията на Община Варна са за повече финансови постъпления в бюджета на ГХГ – Варна. Те ще се инвестират в ремонти на музейните сгради, обновяване на съществуващите и създаване на нови експозиции, отпечатване на нови рекламни материали и научни издания, консервация и реставрация на експонати от фонда на музея, инвестиции в образователните програми, закупуване на музеен реквизит, технически средства и др. 
Със запазване на положителната репутация, която има варненската галерия, заради достъпността си и разнообразието на услуги, които предлага, ще се засили интереса на публиката към класическото и съвременното изкуство

Анализ за съответствие с правото на Европейския съюз:
[bookmark: _GoBack]Настоящите допълнения и изменения на Наредба за определянето и администрирането на местните такси и цени на услуги на територията на Община Варна са в пълно съответствие с европейското законодателство и спазват разпоредбите и целите на националното и местно законодателство.
